Radvilos gatvė (Paryžius)

Radvilos gatvė () – gatvė Prancūzijos sostinės Paryžiaus centre. Pavadinta Karolio Stanislovo Radvilos (pravarde „Pone mielasis“) – Lietuvos Didžiosios Kunigaikštystės didiko, Abiejų Tautų Respublikos valstybės ir karinio veikėjo vardu.

 Istorija 
Kardinolui Armanui Žanui de Rišeljė priklausiusioje žemėje nutiesta gatvė pirmą kartą paminėta dar 1640 m., tąkart ji vadinosi rue des Bons-Infants.Paris 1er - La rue Radziwill Gatvėje būstus sau rasdavo miesto muzikantai, dirbę netolimoje 
„Karališkojoje muzikos akademijoje“ (dab. Paryžiaus nacionalinė opera).Gauthier, Laure (2008). Mâelodies urbaines: la musique dans les villes d'Europe (XVIe-XIXe siecles) – Presses Paris Sorbonne, p. 256 ISBN 978-2-84050-563-1 Jų tarpe buvo ir Fransua Kuperenas – garsus baroko kompozitorius ir klavesininkas. 

XVIII a. pab. pastatą gatvėje įsigijo vienas turtingiausių Europos aristokratų Karolis Stanislovas Radvila, tuo metu Prancūzijoje bandęs organizuoti pasipriešinimą Pirmajam Abiejų Tautų Respublikos padalijimui. Gatvė, matyt, Didžiosios emigracijos metu Paryžiun atvykusių sukilėlių iš buvusios Lietuvos–Lenkijos valstybės įtakoje, 1867 m. vasario 26 d. buvo pavadinta dabartiniu vardu.rue Radziwill 

Vos 7,6 m pločio ir nepilno šimto metrų ilgio gatvelė garsi keliais savo pastatais. XVIII a. Napoleono Bonaparto įsakymu šioje teritorijoje įsikūrė Prancūzijos nacionalinis bankas (arch. Žiulis Arduenas Mansaras, ).Paris (France). Conseil municipal (1884). Rapports et documents, p. 210. Pastatai po to dar kelis kartus buvo rekonstruojami, o 1912 m., Bankui eilinį kartą besiplėčiant, gatvė virto akligatviu.rue Radziwill  Buvusiuose Radvilų rūmuose (namas Nr. 33) XIX a. buvo įsikūręs paryžiečių tarpe prastą vardą turėjęs viešbutis „Hôtel de Hollande“.„Infos pratiques Rue Radziwill“. Cityzeum.

 Išnašos 

 Šaltiniai 

 Gauthier, Laure (2008). Mâelodies urbaines: la musique dans les villes d'Europe (XVIe-XIXe siecles) – Presses Paris Sorbonne, p. 256 ISBN 978-2-84050-563-1
 „Infos pratiques Rue Radziwill“. Cityzeum. 
 „Paris 1er - La rue Radziwill“. Paristoric. 
 Paris (France). Conseil municipal (1884). Rapports et documents. Imprimerie municipale. 
 „rue Radziwill“. Mairie de Paris. 

Kategorija:Paryžiaus architektūra
Kategorija:Gatvės
!